***ΤΑ ΣΥΝΔΕΤΙΚΑ ΡΗΜΑΤΑ***

❏ Συνδετικά ονομάζονται τα ρήματα που συνδέουν το υποκείμενο με το κατηγορούμενο. Το πιο χαρακτηριστικό συνδετικό ρήμα είναι το **είμαι**, π.χ. Η ταινία ήταν καλή.

Ο Γιώργος είναι όμορφος. Η Κατερίνα είναι έξυπνη.

Τα κυριότερα συνδετικά ρήματα:

**είμαι**: Ο θείος μου είναι βιολόγος.

**γίνομαι**: Η Εύα έγινε διευθύντρια.

**φαίνομαι**: Η Αντιγόνη φαίνεται χαρούμενη.

**μοιάζω**: Ο Παύλος μοιάζει προβληματισμένος.

**παραμένω**: Ο Κ.Χ. παρέμεινε υπουργός.

**θεωρούμαι:**  Η παράσταση θεωρείται καλή.

**διορίζομαι**: Η Άννα διορίστηκε καθηγήτρια.

**εκλέγομαι**: Ο Α.Π. εκλέχθηκε δήμαρχος.

**καταντώ**: Το σπίτι κατάντησε ερείπιο.

**αποτελώ:** Ο Γιώργος αποτελεί μέλος της ομάδας.

**ανακηρύσσομα**ι: Ο συγγραφέας ανακηρύχτηκε μέλος της Ακαδημίας.

**ονομάζομαι**: Ο φίλος μου ονομάζεται Πέτρος.

**αποκαλούμαι:** Ο Ηρόδοτος αποκαλείται «πατέρας της ιστορίας».

**στέκομαι**: Ο μαθητής στάθηκε όρθιος .

**βρίσκομαι**: Οι αιχμάλωτοι βρέθηκαν δεμένοι.

**υπηρετώ**: Ο Στέφανος υπηρέτησε ως αξιωματικός.

**παρουσιάζομα**ι: Ο Νίκος παρουσιάζεται σαν σωτήρας.

**γεννιέμαι/πεθαίνω**: Γεννήθηκε πλούσιος και πέθανε φτωχός.

**χειροτονούμαι**: Ο θεολόγος χειροτονήθηκε παπάς.

**αποδεικνύομαι**: Στο τέλος οι υποσχέσεις του αποδείχθηκαν απατηλές.

**ζω:** «Ελεύθερος ο κλέφτης ζει κι ελεύθερος πεθαίνει»

**χρηματίζω**: Ο θείος μου χρημάτισε πρόεδρος του χωριού.

**κείτομαι**: Ο κλέφτης κείτεται νεκρός.